Cubas flagg og våpen
Store norske leksikon,Geografi,Flagg og nasjonalsymboler,Flagg og våpen
Cubas flagg har fem horisontale striper i blått, hvitt, blått, hvitt og blått; innerst ved stangen en rød, likesidet trekant med en femtagget sølvstjerne. De tre blå stripene symboliserer landets tre opprinnelige provinser.
Flagget ble tegnet av Narciso López i 1849 og brukt av frigjøringsbevegelsen frem til det ble offisielt antatt som nasjonalflagg ved uavhengigheten i 1902. Riksvåpenet Riksvåpenets skjold er delt av en vannrett blå bjelke hvor en gullnøkkel hviler mellom to odder. I skjoldhodet en oppgående sol i gull. Skjoldfoten er delt i to felter, det venstre har skråbjelker i blått og sølv, det høyre viser et landskap i naturlige farger med en palme i forgrunnen. Skjoldet er omgitt av en eikegren og en laurbærgren, og krones av et risknippe og en rød frygisk lue med en hvit, femtagget stjerne. Våpenet ble offisielt antatt i 1906. Les mer i Store norske leksikon Cuba Cubas historie Cubas nasjonalsang Cubas politiske system flagg riksvåpen